I 1989 ble Fjeld utviklingssjef i Norsk Hydro på Herøya. I denne stillingen ledet han blant annet gjennomføringen av en strategisk analyse og revisjon av Hydros teknologisenter på Notodden. Fra Hydro gikk han til Elkem ASA, der han ble direktør i Teknologifunksjonen ved hovedkontoret og ansvarlig for IT infrastruktur i konsernet. Han utarbeidet Elkem-konsernets første håndbok med prosedyrer for kapitalinvesteringer, og gjennomførte forretningsstrategiske analyser for alle divisjoner.